
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 218 

14 Φεβρουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός προϋποθέσεων για την υποβολή δήλω¬ 
σης έναρξης / μεταβολής εργασιών από υπηκό¬ 
ους τρίτων χωρών. 1 

Πολιτογράφηση Ομογενούς Αλλοδαπής ΜΠΟΥΝΔΟΥ- 

ΡΟΓΛΟΥ ΜΑΡΙΑΣ του ΣΤΑΥΡΟΥ. 2 

Καθορισμός αριθμού ατόμων που θα απασχοληθούν 
με σύμβαση μίσθωσης έργου, σύμφωνα με τις δι¬ 
ατάξεις του άρθρου 6 του ν. 2527/1997 (ΦΕΚ206/ 

Τ.Α/8.10.1997), στην Επιτροπή Κεφαλαιαγοράς. 3 

Ορισμός μελών της Επιτροπής Ειδικών Δαπανών του 

Υπουργείου Εξωτερικών. 4 

Εγκριση μίσθωσης ενός (1) λεωφορείου για μεταφο¬ 
ρά φοιτητών, της Σχολής Επιστημών της Διοίκη¬ 
σης του Πανεπιστημίου Αιγαίου (Χίος). 5 

Έγκριση υπερωριακής εργασίας υπαλλήλων του Ταμείου 

Ασφαλίσεως Προσωπικού ΟΤΕ για το έτος 2006. 6 

Έγκριση ωρών υπερωριακής απασχόλησης των υπαλ¬ 
λήλων του Ινστιτούτου Ερεύνης Νοσημάτων Θώ- 
ρακος Υγιεινής και Ασφάλειας της Εργασίας για 

το Α' εξάμηνο του 2006». 7 

Έγκριση ωρών υπερωριακής απασχόλησης υπαλλή¬ 
λων της Κεντρικής Υπηρεσίας της Β' Διοίκησης 
Υγειονομικής Περιφέρειας Νοτίου Αιγαίου για το 

Α'εξάμηνο του 2006». 8 

Απονομή ηθικής αμοιβής σε υπάλληλο του Γ.Ν.Α. Ιπ- 

ποκράτειο της Α' Δ.Υ.ΠΕ Αττικής. 9 

Ορισμός συντελεστή Μ, ο οποίος χρησιμοποιείται 
για την εφαρμογή ορισμένων διατάξεων του π.δ. 

437/1981». 10 

Χαρακτηρισμός ως νεότερου μνημείου του I. Ν. Κοι¬ 
μήσεως Θεοτόκου Δ.Δ. Γαβαλούς, Δήμου Μακρυ- 

νείας, Ν. Αιτωλοακαρνανίας». 11 

Έγκριση υπερωριακής απογευματινής εργασίας για 
ένα (1) μόνιμο υπάλληλο, κατηγορίας ΔΕ / Τεχνι¬ 
κού ( ειδικότητας ψυκτικού ) του Υπ.Μ.Ε. 12 

Τροποποίηση της υπ’ αριθμ. 5401/1-232113/23.6.2005 
απόφασης με θέμα: «Συγκρότηση Μόνιμης Γνω- 
μοδοτικής Επιτροπής Ασύλου στο Υπουργείο Δη¬ 
μόσιας Τάξης». 13 

Καθιέρωση υπερωριακής απασχόλησης υπαλλήλων 
που υπηρετούν στο Πολιτικό Γ ραφείο του Υπουρ¬ 


γού Μακεδονίας- Θράκης και δεν καλύπτουν ορ¬ 
γανικές θέσεις, έτους 2006». 14 

Εξαίρεση της ανώνυμης εταιρείας «Α.Π.Ε. - Μ.Π.Ε. 
ΑΈ.» από τις διατάξεις του ν. 3429/2005 «Δημό¬ 
σιες Επιχειρήσεις και Οργανισμοί (ΔΕΚΟ)» (ΦΕΚ 
Α' 314). 15 


Α ΠΟΦΑΣΕΙ Σ 

Αριθμ. 1751 (1) 


Καθορισμός προϋποθέσεων για την υποβολή δήλωσης 
έναρξης / μεταβολής εργασιών από υπηκόους τρί¬ 
των χωρών 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Της παραγράφου 5 του άρθρου 90 του ν.3386/2005 
«Είσοδος, διαμονή και κοινωνική ένταξη υπηκόων τρίτων 
χωρών στην Ελληνική Επικράτεια» (Α' 212). 

2. Τις διατάξεις των άρθρων 9 παρ.2 Β1, 24, 25 και 26 
του ν. 3386/2005. 

3. Τις διατάξεις του άρθρου 36 του ν. 2859/2000(Α' 
248). 

4. Τις διατάξεις Κ.Β.Σ.(π.δ. 186/1992 (Α' 84). 

5. Το άρθρο 90 του Προεδρικού Διατάγματος υπ’ 
αριθμ. 63/2005 «Κωδικοποίηση της νομοθεσίας για την 
Κυβέρνηση και τα Κυβερνητικά όργανα» (Α' 98). 

6. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού. 

7. Την υπ’ αριθμ. ΔΙΔΚ/Φ1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης για την 
ανάθεση αρμοδιοτήτων στον Υφυπουργό Εσωτερικών, 
Δημόσιας Διοίκησης και Αποκέντρωσης κ. Αθανάσιο 
Νάκο ( Β' 527). 

8. Την υπ’ αριθμ. 37930/ΔΙΘΕ 1264/14.10.2005 Κοινή 
Απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
του Υφυπουργού Οικονομίας και Οικονομικών» (Β' 1432), 
αποφασίζουμε: 

Προκειμένου για υπηκόους τρίτων χωρών, που εμπί¬ 
πτουν στο πεδίο εφαρμογής του ν. 3386/2005 ( ΦΕΚ Α' 

212) και οι οποίοι ασκούν δραστηριότητα που αποβλέπει 
σιην απόκτηση εισοδήματος από εμπορική, βιομηχανι¬ 
κή, βιοτεχνική ή γεωργική επιχείρηση, καθώς και από 
κάθε άλλη επιχείρηση παροχής υπηρεσιών η οποία εί¬ 
ναι εγκατεστημένη σε χώρο εκτός της κατοικίας τους, 
απαραίτητη προϋπόθεση για την υποβολή δήλωσης 
έναρξης / μεταβολής εργασιών, όπως ορίζεται από το 
άρθρο 36 του ν. 2859/2000 και την 1070576/2627/ΔΜ/ 
ΠΟΑ 1102/14.7.2005 Α.Υ.Ο.Ο. (ΦΕΚ1062 ΒΟ, καθώς και για 
κάθε θεώρηση (αρχική και επόμενες) των βιβλίων και 
στοιχείων που προβλέπονται από το άρθρο 19 του π.δ. 
186/1992 ( ΦΕΚ Α,84), είναι η κατοχή άδειας διαμονής για 
άσκηση ανεξάρτητης οικονομικής δραστηριότητας ή για 
ανάπτυξη επενδυτικής δραστηριότητας σύμφωνα με τις 
διατάξεις των άρθρων 24, 25 και 26 του ν. 3386/2005. 

Οι διατάξεις της παρούσας εφαρμόζονται από 
1.1.2006. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 9 Φεβρουάριου 2006 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΘ. ΝΑΚΟΣ Α. ΜΠΕΖΑΣ 

-♦- 

( 2 ) 

Πολιτογράφηση Ομογενούς Αλλοδαπής ΜΠΟΥΝΔΟΥ- 
ΡΟΓΛΟΥ ΜΑΡΙΑΣ του ΣΤΑΥΡΟΥ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την Φ. 43279/24886/05/10.2.2006 απόφαση του 
Υφυπουργού Εσωτερικών Δημ. Διοίκησης & Αποκ/σης, 
γίνεται δεκτή η από 27.5.2005 αίτηση πολιτογράφησης 
της ομογενούς αλλοδαπής ΜΠΟΥΝΔΟΥΡΟΓΛΟΥ ΜΑ¬ 
ΡΙΑΣ του ΣΤΑΥΡΟΥ, για την απόκτηση της Ελληνικής 
ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

Αριθμ. 6266/132 (3) 

Καθορισμός αριθμού ατόμων που θα απασχοληθούν με 
σύμβαση μίσθωσης έργου, σύμφωνα με τις διατάξεις 
του άρθρου 6 του ν. 2527/1997 (ΦΕΚ206/Τ.Α/8.10.1997), 
στην Επιτροπή Κεφαλαιαγοράς. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 6 του ν. 2527/1997 (ΦΕΚ 206/Τ.Α78.10.1997) 
«Τροποποίηση και συμπλήρωση διατάξεων του ν. 2190/ 
1994 και άλλες διατάξεις». 

β) Του άρθρου 90 του Κώδικα νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ. 63/2005 (ΦΕΚ 96/τ.Α722.4.2005) 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα». 


γ) Του άρθρου 3 περ. γ' του ν. 2362/1995 (ΦΕΚ 247/Α'), 
«περί Δημοσίου Λογιστικού και Ελέγχου των δαπανών 
του Κράτους και άλλες διατάξεις». 

δ) Των άρθρων 681 κ.επ. του Αστικού Κώδικα. 

2. Του π.δ. 178/2000 (ΦΕΚ 165/Α/14.7.2000) «Οργανισμός 
του Υπουργείου Εθνικής Οικονομίας». 

3. Του π.δ. 81/2002 (ΦΕΚ 57/Α/21.3.2002) «Συγχώνευση 
των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών». 

4. Το υπ’ αριθμ. 26/10.10.2005 Γνωμοδοτικό Σημείωμα 
της Νομικής Υπηρεσίας της Επιτροπής Κεφαλαιαγο¬ 
ράς, το οποίο επέχει θέση της προβλεπόμενης από 
τις διατάξεις της παρ. 2 του άρθρου 6 του ν. 2527/1997 
βεβαίωσης, ότι «πρόκειται για γνήσιες συμβάσεις έργου 
που δεν υποκρύπτουν εξαρτημένη εργασία». 

5. Την υπ’ αριθμ. ΔΙΠΠ/Φ.ΕΓΚΡ. 4.5/25381 πε/4.1.2006 
απόφαση της Επιτροπής του άρθρου 2 παρ. 1 της ΠΥΣ 
55/1998 (άρθρο 1 παρ. 51 του ν. 2412/1996). 

6. Την υπ’ αριθμ. ΔΙΔΚ/Φ. 1/2/6139/23.3.2004 (ΦΕΚ 527/ 
Β724.3.2004) «Ανάθεση αρμοδιοτήτων στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης». 

7. Την ανάγκη εκπόνησης του κατωτέρω έργου, απο¬ 
φασίζουμε 

Καθορίζουμε σε είκοσι (20) τον αριθμό των φυσικών 
προσώπων, από τα οποία δώδεκα (12) Πανεπιστημιακής 
Εκπαίδευσης - Διοικητικού Οικονομικού και οκτώ (8) 
Δευτεροβάθμιας Εκπαίδευσης, στα οποία μπορεί να 
ανατεθεί από την Επιτροπή Κεφαλαιαγοράς να ασχο¬ 
ληθούν με σύμβαση μίσθωσης έργου, για την εκτέλεση 
των κατωτέρω έργων: 

1. Στη σχεδίαση ενός πρακτικού και αποτελεσματι¬ 
κού συστήματος παρακολούθησης της κεφαλαιακής 
επάρκειας των εποπτευόμενων φορέων, βασισμένου 
στον κίνδυνο. 

2. Στην ανάπτυξη ολοκληρωμένου συστήματος ταξι¬ 
νόμησης, καταχώρησης, αρχειοθέτησης, συστηματικής 
παρακολούθησης και δυνατότητας συνδυασμού δεδο¬ 
μένων των υποβαλλόμενων στην Επιτροπή Κεφαλαιαγο¬ 
ράς καταγγελιών των επενδυτών κατά των εποπτευόμε¬ 
νων από την Επιτροπή Κεφαλαιαγοράς φορέων, καθώς 
και πρακτική εφαρμογή του συστήματος (καταχώρηση, 
αρχειοθέτηση κλπ) σε υφιστάμενες και εισερχόμενες 
καταγγελίες (περίοδος 1999 - σήμερα). 

3. Στη συστηματική καταχώριση στοιχείων που περι- 
έχονται στις οικονομικές καταστάσεις και τις χρήσεις 
αντληθέντων κεφαλαίων που έχουν υποβληθεί στην 
Επιτροπή Κεφαλαιαγοράς στο πλαίσιο των αρμοδιοτή¬ 
των της, κατά το χρονικό διάστημα 1999 - 2004, από τις 
εταιρίες που έχουν εισάγει τις μετοχές τους σε χρημα¬ 
τιστηριακή αγορά, για τη δημιουργία βάσης δεδομένων 
και την επεξεργασία τους προκειμένου να εξαχθούν 
συμπεράσματα για την πορεία αυτών των εταιριών και 
των επενδύσεων τους. 

4. Στην ταξινόμηση, ευρετηρίαση και αρχειοθέτηση 
των δικογραφιών υποθέσεων που έχει χειριστεί ή χει¬ 
ρίζεται η Δ/νση Νομικών Υπηρεσιών για το χρονικό δι¬ 
άστημα από τη σύσταση της Νομικής Υπηρεσίας μέχρι 
σήμερα. 

5. Στην αποδελτίωση, ευρετηρίαση και αρχειοθέτηση 
δικαστικών αποφάσεων επί των ανωτέρω υποθέσεων 
της Επιτροπής Κεφαλαιαγοράς που έχουν εκδικασθεί 
στα αρμόδια δικαστήρια κατά τα έτη 1990-2005. 

6. Στη συστηματική ηλεκτρονική καταχώρηση των 
εσόδων και δαπανών της Επιτροπής Κεφαλαιαγοράς σε 
μηνιαία και ετήσια βάση για το χρονικό διάστημα 1999 
έως σήμερα για τη δημιουργία βάσης δεδομένων που 
θα καταστήσει δυνατή τη λογιστική παρακολούθηση 
και επεξεργασία αυτών των στοιχείων για την εξαγωγή 
συμπερασμάτων αναφορικά με την πορεία αυτών των 
μεγεθών, τις ανάγκες της Επιτροπής Κεφαλαιαγοράς 
και τη χάραξη της πολιτικής πόρων αυτής. 

7. Στην οργάνωση αρχείων σε όλες τις Διευθύνσεις της 
Επιτροπής Κεφαλαιαγοράς με την ταξινόμηση, ευρετηρία- 
ση και αρχειοθέτηση των υποθέσεων που έχουν χειρισθεί 
ή χειρίζονται στο πλαίσιο των αρμοδιοτήτων τους. 

Η χρονική διάρκεια ολοκλήρωσης του έργου ορίζεται 
σε δώδεκα (12) μήνες και η αμοιβή τους συνολικά θα 
ανέλθει στο ποσό των 312.000 Ε. 

Τόπος εκτέλεσης του έργου ορίζεται η έδρα της Επι¬ 
τροπής Κεφαλαιαγοράς στην Αθήνα. 

Οι ανάδοχοι δεν θα έχουν συγκεκριμένο ωράριο ερ¬ 
γασίας αλλά θα εκτελούν και θα περατώσουν το έργο 
τους στο συγκεκριμένο χρονικό διάστημα των δώδεκα 
(12) μηνών. 

Η καταβολή των σχετικών ποσών θα γίνει ανάλογα 
με την τμηματική ή την ολική παράδοση του έργου και 
θα έχει αναδρομική ισχύ. 

Ανανέωση ή παράταση των συμβάσεων μίσθωσης 
έργου απαγορεύεται και είναι αυτοδικαίως άκυρη. Πα¬ 
ράταση του χρόνου παράδοσης του έργου επιτρέπεται 
χωρίς οποιαδήποτε αύξηση της αμοιβής των αναδοχών. 
Απασχόληση των αναδοχών σε έργα ή εργασίες άσχε¬ 
τες με εκείνες που περιγράφονται στην απόφαση αυτή, 
όπως θα εξειδικευτούν στις προς κατάρτιση μισθώσεις 
συμβάσεων μίσθωσης έργου απαγορεύεται. 

Οι ανάδοχοι δεν δικαιούνται δώρο Χριστουγέννων και 
Πάσχα, καθώς και άδεια και επίδομα άδειας, ενώ δεν 
υφίσταται υποχρέωση του εργοδότη για ασφάλιση του 
αναδόχου σε φορέα κύριας ή επικουρικής ασφάλισης. 

Η εκτέλεση των έργων που πρόκειται να υποστηριχθεί 
από τους είκοσι (20) αναδόχους δεν ανάγεται στον 
κύκλο των συνήθων καθηκόντων των υπαλλήλων της 
Επιτροπής Κεφαλαιαγοράς αλλά πρόκειται για έργα 
έκτακτης ανάγκης που προέκυψαν από την εφαρμογή 
νέων νομοθετημάτων που αυξάνουν τις αρμοδιότητες 
της Επιτροπής Κεφαλαιαγοράς. 

Η σύμβαση μίσθωσης έργου δεν καλύπτει πάγιες και 
διαρκείς ανάγκες και δεν υποκρύπτει σχέση εξαρτη¬ 
μένης εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ ΓΕΩΡΓ. ΑΛΟΓΟΣΚΟΥΦΗΣ 
-♦- 

Αριθμ. Π48-3807/ΑΣ 1385 (4) 

Ορισμός μελών της Επιτροπής Ειδικών Δαπανών του 
Υπουργείου Εξωτερικών 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 30 του Οργανισμού του 


Υπουργείου Εξωτερικών, που κυρώθηκε με το άρθρο 
πρώτο του ν. 2594/1998 «Κύρωση ως Κώδικα του σχεδίου 
νόμου «Οργανισμός του Υπουργείου Εξωτερικών»» (Α' 
62), όπως το άρθρο 30 τροποποιήθηκε από την παρά¬ 
γραφο 3 του άρθρου 22 του ν. 3242/2004 «Ρυθμίσεις 
για την οργάνωση και λειτουργία της Κυβέρνησης, τη 
διοικητική διαδικασία και τους Ο.Τ.Α.» (Α' 102). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98), και το γεγονός ότι από 
την εφαρμογή των διατάξεων της παρούσας απόφα¬ 
σης δεν προκαλείται δαπάνη σε βάρος του κρατικού 
προϋπολογισμού. 

3. Την 013.2/10/ΑΣ 46/21.4.1998 Υπουργική Απόφαση 
«Περί τρόπου λειτουργίας της Επιτροπής Ειδικών Δα¬ 
πανών του ΥΠ ΕΞ» (Β' 427). 

4. Την Π48Ε-12430/ ΑΣ 5370/26.5.2004 απόφαση του 
Υπουργού Εξωτερικών «Ορισμός μελών της Επιτρο¬ 
πής Ειδικών Δαπανών του Υπουργείου Εξωτερικών» 
(Β'861). 

5. Την Υπηρεσιακή Ανάγκη, αποφασίζουμε: 

Ορίζουμε τα μέλη της Επιτροπής Ειδικών Δαπανών 

του Υπουργείου Εξωτερικών, ως εξής: 

Πρόεδρος: Ο Γενικός Γραμματέας του Υπουργείου 
Εξωτερικών 

Αναπληρωτής Προέδρου: Ο ΣΤ' Γενικός Διευθυντής 
του Υπουργείου Εξωτερικών 

Μέλη: 

1) Συνέφης-Ευστάθιος Δρακόπουλος, Πληρεξούσιος 
Υπουργός Α', Διευθυντής της Ε1 Δ/νσης Μορφωτικών 
και Πολιτιστικών Υποθέσεων 

2) Παναγιώτης Καρακάσης, Πληρεξούσιος Υπουργός 
Α', Διευθυντής της Ε2 Δ/νσης Εκκλησιών 

Αναπληρωματικά μέλη: 

1) Νικόλαος Ζαφειρόπουλος, Πληρεξούσιος Υπουργός 
Α', Διευθυντής της Α11 Δ/νσης 

2) Φραγκίσκος Βέρρος, Πληρεξούσιος Υπουργός Α', 
Διευθυντής της Δ1 Δ/νσης 

Γραμματέας: Γεώργιος Πουλέας, Ακόλουθος Πρεσβεί¬ 
ας στο Διπλωματικό Γ ραφείο Υπουργού 

Αναπληρωτής Γραμματέας: Ευστράτιος Ευθυμίου, 
Ακόλουθος Πρεσβείας στο Γ ραφείο του Γ ενικού Γ ραμ- 
ματέα 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2006 

Ο ΥΠΟΥΡΓΟΣ 

ΠΕΤΡΟΣ Γ. ΜΟΛΥΒΙΑΤΗΣ 
-♦- 

Αριθμ. 81652 α/ΙΒ(ΠΕ) (5) 

Έγκριση μίσθωσης ενός (1) λεωφορείου για μεταφορά 
φοιτητών, της Σχολής Επιστημών της Διοίκησης του 
Πανεπιστημίου Αιγαίου (Χίος). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Εχοντας υπόψη: 

α) Τ ις διατάξεις της παρ.11 του άρθρου 1 του ν.2083/1992, 

όπως αυτή έχει προστεθεί με την παρ. 4 του άρθρου 3 
του ν.3027/2002(ΦΕΚ152Α). 

β) Τις διατάξεις του άρθρου 90 του κώδικα νομοθε¬ 
σίας για την Κυβέρνηση και Κυβερνητικά Οργανα [(π. 
δ. 63/2005 (Α98)]. 

γ) Την υπ’ αριθμ. 14650/Δ10Ε85/17.3.2004 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (Β519). 

δ) Το έγγραφο υπ’ αριθμ. ΣΕΔ22/13.5.2005 του Πανε¬ 
πιστημίου Αιγαίου και τα πρακτικά συνεδρίασης της 
συγκλήτου της 13.5.2005. 

ε) Το γεγονός οτι από τις διατάξεις της απόφασης 
αυτής προκαλείται δαπάνη ύψους σαρανταπέντε χιλιά¬ 
δων ευρώ (45.000 €) που θα καλυφθεί από τις πιστώσεις 
του Προϋπολογισμού του Πανεπιστημίου Αιγαίου (ΚΑΕ 
0828) χωρίς αύξηση της κρατικής επιχορήγησης προς 
το Πανεπιστήμιο αυτό, αποφασίζουμε: 

1. Εγκρίνουμε τη σύναψη σύμβασης για τη μίσθωση 
ενός (1) λεωφορείου από το Πανεπιστήμιο Αιγαίου σύμ¬ 
φωνα με τις κείμενες διατάξεις, για τις μετακινήσεις 
φοιτητών, για το χρονικό διάστημα από 1.9.2005 ως 
30.6.2006. 

2. Η δαπάνη μεταφοράς φοιτητών που προκαλείται 
από την ανωτέρω μίσθωση ανέρχεται στο ποσό των 
45.000 € (σαρανταπέντε χιλιάδων ευρώ) και καλύπτεται 
από τις πιστώσεις του Τακτικού Προϋπολογισμού του 
Ιδρύματος (ΚΑΕ 0828). 

3. Η απόφαση να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. Φ.80425/30327/6066 (6) 

Έγκριση υπερωριακής εργασίας υπαλλήλων του Ταμείου 
Ασφαλίσεως Προσωπικού ΟΤΕ για το έτος 2006. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α723.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λι¬ 
μενικού Σώματος και άλλες συναφείς διατάξεις». 

2. Τις διατάξεις του άρθρου 29Α του ν. 1558/1985 (ΦΕΚ 
137/Α'), όπως έχουν κωδικοποιηθεί και ισχύουν με το 
άρθρο 90 του π.δ. 63/2005 (ΦΕΚ 98/Α'). 

3. Την ανάγκη υπερωριακής απασχόλησης του προ¬ 
σωπικού του Ταμείου προκειμένου να διεκπεραιωθούν 
οι εξής εργασίες: 1) έλεγχος και ενημέρωση των οικο¬ 
γενειακών επιδομάτων 20.000 περίπου συνταξιούχων, 
2) έλεγχος και περικοπές στον κλάδο ασθένειας των 
συνταξιούχων λόγω μεταβολών στην οικογενειακή τους 
κατάσταση, 3) καταχώρηση συνταξιούχων στο Μητρώο 
Ασφαλισμένων, 4) συμπλήρωση και αποστολή του Εντύ¬ 
που Μητρώου Κοινωνικής Ασφάλισης, 5) έλεγχος και 


εκκαθαρίσεις λογαριασμών νοσηλίων σε συμβεβλημένα 
νοσοκομεία, κλινικές και ιδιωτικά κέντρα, 6) εκκαθαρί¬ 
σεις λογαριασμών νοσηλίων σε μη συμβεβλημένες κλι¬ 
νικές και ιδιωτικά κέντρα, 7) εκκαθαρίσεις λογαριασμών 
οπτικών και προσθετικών καταστημάτων, 8) ενημέρωση 
των μεριδίων των ασφαλισμένων με τις δαπάνες νο¬ 
σηλείας και τις λοιπές παροχές, 9) έλεγχος δαπανών 
περίθαλψης που τιμολογήθηκαν από τους υπολόγους 
διαχειριστές Επαρχίας, 10) έλεγχος, τιμολόγηση και πλη¬ 
ρωμή των λογαριασμών των συμβεβλημένων γιατρών, 11) 
έλεγχος των μηνιαίως καταβαλλομένων συντάξεων, 12) 
εργασίες που θα προκύψουν λόγω της πρόωρης συντα- 
ξιοδότησης εργαζομένων από τον ΟΤΕ, με τη συλλογική 
σύμβαση εργασίας που υπεγράφη τελευταίως, 13) προ¬ 
έγκριση λουτροθεραπείας, έγκριση λουτροθεραπείας, 
έλεγχος δικαιολογητικών και εκκαθάριση λογαριασμών 
λουτροθεραπείας, 14) έλεγχος κατασκηνώσεων που θα 
φιλοξενήσουν παιδιά ασφαλισμένων, έλεγχος δικαιο- 
λογητικών κατασκηνώσεων, εκκαθάριση λογαριασμών 
και πληρωμών. 

4. Το γεγονός ότι η δαπάνη που προκαλείται με την 
απόφαση αυτή ανέρχεται στο ποσό των οκτακόσιων 
ενενήντα ένα χιλιάδων τριακοσίων δώδεκα (891.312,00) 
Ευρώ περίπου και θα βαρύνει την εγγεγραμμένη πί¬ 
στωση στον προϋπολογισμό του Ταμείου έτους 2006, 
αποφασίζουμε: 

Εγκρίνουμε την καθιέρωση με αμοιβή υπερωριακής 
εργασίας των υπαλλήλων του Ταμείου Ασφαλίσεως 
Προσωπικού ΟΤΕ, για το έτος 2006 και συγκεκριμένα: 
για διακόσιους ογδόντα πέντε (285) υπαλλήλους εκατό 
εβδομήντα μια χιλιάδες (171.000) ώρες για εργασία που 
θα παρέχεται από Δευτέρα μέχρι και Παρασκευή μετά 
το πέρας του ωραρίου και μέχρι τις 20:00. 

Υπεύθυνος για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζεται ο Διευθυντής Διοικητικού Πετρου- 
λάς Γεώργιος. 

Η κατανομή των ωρών στους υπαλλήλους θα γίνει 
με απόφαση του Δ.Σ. του Ταμείου, το οποίο είναι και 
υπεύθυνο για τη βεβαίωση εκτέλεσης των αντίστοιχων 
εργασιών. Η βεβαίωση αυτή αποτελεί προϋπόθεση για 
την καταβολή της υπερωριακής αποζημίωσης. 

Η απόφαση αυτή ισχύει ένα μήνα πριν τη δημοσίευ¬ 
ση της στην Εφημερίδα της Κυβερνήσεως και μέχρι 
31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2006 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. ΥΙΟβ/Γ.Π. 128531/05 (7) 

Έγκριση ωρών υπερωριακής απασχόλησης των υπαλ¬ 
λήλων του Ινστιτούτου Ερεύνης Νοσημάτων Θώρα- 
κος Υγιεινής και Ασφάλειας της Εργασίας για το Α' 
εξάμηνο του 2006» 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.3205/2003 αρθ. 16 

2. Την ανάγκη υπερωριακής απασχόλησης των υπαλ¬ 
λήλων που υπηρετούν στο Ινστιτούτο Ερεύνης Νοση¬ 
μάτων Θώρακος Υγιεινής και Ασφάλειας της Εργασίας, 
λόγω των αυξημένων υπηρεσιακών αναγκών. 

3. Το γεγονός ότι από την απόφαση αυτή θα προκλη- 
θεί δαπάνη ύψους σαράντα τριών χιλιάδων τριακοσίων 
ογδόντα ευρώ (43.380 €) η οποία θα καλυφθεί από τις 
πιστώσεις του προϋπολογισμού του Ινστιτούτου Ερεύ¬ 
νης Νοσημάτων Θώρακος Υγιεινής και Ασφάλειας της 
Εργασίας» 

4. Το υπ’ αριθμ. 791/28.11.2005 έγγραφο του Ινστιτούτου 
Ερεύνης Νοσημάτων Θώρακος Υγιεινής και Ασφάλειας 
της Εργασίας, αποφασίζουμε: 

Εγκρίνουμε την υπερωριακή απασχόληση είκοσι δύο 
(22) υπαλλήλων, που απασχολούνται στο Ινστιτούτο 
Ερεύνης Νοσημάτων Θώρακος Υγιεινής και Ασφάλειας 
της Εργασίας , Αθηνών και Θεσσαλονίκης και θα ερ- 
γασθούν επτά χιλιάδες εννιακόσιες είκοσι (7.920) ώρες 
συνολικά για υπερωριακή απογευματινή εργασία από 
1.1.2006 έως 30.6.2006. 

Οι λόγοι που επιβάλλουν την υπερωριακή εργασία 
των ανωτέρω υπαλλήλων είναι τα προγράμματα εξέτα¬ 
σης αλλοδαπών, ατόμων που βρίσκονται σε πρόγραμμα 
απεξάρτησης από τον ΟΚΑΝΑ, ιερόδουλών γυναικών και 
επαγγελματιών, στρατευσίμων καθώς και εργατοϋπαλ¬ 
λήλων του Νομού Αττικής. 

Η υπερωριακή απασχόληση των παραπάνω υπαλλή¬ 
λων θα πραγματοποιείται από Δευτέρα έως και Παρα¬ 
σκευή και τις ώρες από 2.30 μ.μ. έως 5.30 μ.μ. 

Υπεύθυνος υπάλληλος για την παρακολούθηση και 
τον έλεγχο της πραγματικής υπερωρίας θα είναι η Δι¬ 
οικητική Διευθύντρια Κυριαζή Γεωργία. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμ¬ 
μένης πίστωσης προϋπολογισμού οικονομικού έτους 
2006 του Ινστιτούτου Ερεύνης Νοσημάτων Θώρακος 
Υγιεινής και Ασφάλειας της Εργασίας. 

Η απόφαση αυτή ισχύει ένα μήνα πριν τη δημοσίευση 
της σε Φύλλο Εφημερίδας της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2006 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθμ. ΥΙΟβ/Γ.Π. 6652 (8) 

Έγκριση ωρών υπερωριακής απασχόλησης υπαλλήλων 
της Κεντρικής Υπηρεσίας της Β' Διοίκησης Υγειο¬ 
νομικής Περιφέρειας Νοτίου Αιγαίου για το Α' εξά¬ 
μηνο του 2006» 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.3205/2003 αρθ. 16 

2. Τις διατάξεις του Νόμου 3329/2005 «Εθνικό Σύστημα 
Υγείας και Κοινωνικής Αλληλεγγύης και λοιπές διατά¬ 
ξεις» 

3. Την ανάγκη υπερωριακής απασχόλησης των υπαλ¬ 
λήλων της Κεντρικής Υπηρεσίας της Β' Δ.Υ.ΠΕ. Νοτίου 
Αιγαίου, λόγω των αυξημένων υπηρεσιακών αναγκών. 


4. Το γεγονός ότι από την απόφαση αυτή θα προκλη- 
θεί δαπάνη ύψους τριάντα δύο χιλιάδων πεντακοσίων 
πενήντα ευρώ (32.550,00 €) η οποία θα βαρύνει το προ¬ 
ϋπολογισμό της Β' Δ.Υ.ΠΕ. Νοτίου Αιγαίου. 

5. Το υπ’ αριθμ. 349/16.1.2006 έγγραφο της Β' Δ.Υ.ΠΕ. 
Νοτίου Αιγαίου, αποφασίζουμε: 

Εγκρίνουμε την υπερωριακή απασχόληση είκοσι δύο 
(22) υπαλλήλων της Κεντρικής Υπηρεσίας της Β' Διοί¬ 
κησης Υγειονομικής Περιφέρειας Νοτίου Αιγαίου και 
μέχρι επτά χιλιάδες εννιακόσιες είκοσι (7.920) ώρες από 
1.1.2006 έως 30.6.2006. 

Η απασχόληση των παραπάνω υπαλλήλων κρίνεται 
αναγκαία για την αντιμετώπιση θεμάτων όπως : οικο¬ 
νομικά θέματα της κεντρικής Υπηρεσίας της Δ.Υ.ΠΕ., 
την σύνταξη, ανάλυση και παρακολούθηση του ενιαίου 
προϋπολογισμού - απολογισμού της Δ.Υ.ΠΕ., την παροχή 
οδηγιών και παρακολούθηση της ρύθμισης χρεών των 
Νοσοκομείων, την σύνταξη Ενιαίου Προγράμματος Προ¬ 
μηθειών, την παροχή οδηγιών στα νοσοκομεία κ.α.. 

Η υπερωριακή απασχόληση των παραπάνω υπαλλή¬ 
λων θα πραγματοποιείται από Δευτέρα έως Παρασκευή 
και για τρεις ώρες ημερησίως ανά άτομο μετά το πέρας 
του κανονικού ωραρίου εργασίας. 

Υπεύθυνος υπάλληλος για την παρακολούθηση και 
τον έλεγχο της πραγματικής υπερωρίας θα είναι η κα. 
Κουμνάκη Ελευθερία, υπάλληλος του κλάδου ΔΕ Διοι¬ 
κητικού - Λογιστικού με Α' Βαθμό, που υπηρετεί στο 
Τμήμα Οργάνωσης και Διοικητικής Υποστήριξης της Β' 
Δ.Υ.ΠΕ. Νοτίου Αιγαίου. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμ¬ 
μένης πίστωσης προϋπολογισμού οικονομικού έτους 
2006 . 

Η απόφαση ισχύει ένα μήνα πριν από τη δημοσίευση 
της σε φύλλο της Εφημερίδας της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2006 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθμ. ΥΙΟβ/Γ.Π. οικ. 16812 (9) 

Απονομή ηθικής αμοιβής σε υπάλληλο του Γ.Ν.Α. Ιππο- 
κράτειο της Α' Δ.Υ.ΠΕ Αττικής 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη : 

1. Τις διατάξεις των άρθρων 61 και 62 του ν. 2683/1999, 
αποφασίζουμε: 

Απονέμουμε την Ηθική Αμοιβή του Επαίνου στην υπάλ¬ 
ληλο του Γενικού Νοσοκομείου Αθηνών «Ιπποκράτειο» 
της Α' Δ.Υ.ΠΕ Αττικής, Στρατάκη Μαρία ΔΕ Διοικητικού 
Λογιστικού με Α' Βαθμό λόγω εξαιρετικών πράξεων εκτός 
των επιβαλλομένων καθηκόντων της στην Υπηρεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2006 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 

Αριθμ. 85484/781 (10) 

Ορισμός συντελεστή Μ, ο οποίος χρησιμοποιείται 
για την εφαρμογή ορισμένων διατάξεων του π.δ. 
437/1981. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του π.δ. 437/1981 «Περί μελέτης και 
εκτελέσεως Δασοτεχνικών έργων». 

2. Τις διατάξεις του π.δ. 402/1988 (ΦΕΚ 187) «Περί 
οργανισμού του Υπ. Γεωργίας», όπως τροποποιήθηκε 
μεταγενέστερα. 

3. Τις διατάξεις του ν. 1588/1988 «Κυβέρνηση και 
Κυβερνητικά Όργανα» (ΦΕΚ 137 Α') 

4. Τα υπ’ αριθμ. Γ7-14/11.1.2006 & Γ7-64/22.1.2002 έγγραφα 
της Γεν. Γραμματείας Εθνικής Στατιστικής Υπηρεσίας 
της Ελλάδος, σύμφωνα με τα οποία ο Μέσος Γ ενικός 
Δείκτης Τιμών Καταναλωτή του τελευταίου τριμήνου 
του έτους 2005, με βάση το 1999=100,0 ανερχόταν σε 
123,479 ενώ του τελευταίου τριμήνου του έτους 1980 με 
βάση το 1999=100,0 ανερχόταν σε 8,075. 

5. Το άρθρο 27 του ν. 1081/1992 (ΦΕΚ 154/Α) με το οποίο 
προστέθηκε το άρθρο 29 Α'στο ν. 1558/1985 «Ελεγχος 
δαπανών που προκαλούν οι κανονιστικές διοικητικές 
πράξεις», αποφασίζουμε: 

Ορίζουμε, όπως για το έτος 2006 ο χρησιμοποιούμενος 
συντελεστής Μ, που αναφέρεται στο άρθρο 16, παρ. 5 
του π.δ. 437/1981, για την εφαρμογή ορισμένων διατάξεων 
αυτού, είναι ίσος με 15,29 (Μ=Μ1/Μ2=123,479/8,075=15,29). 

Από τις διατάξεις αυτής της απόφασης, δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα ισχύει από τη δημοσίευσή της στην 
Εφημερίδα της Κυβερνήσεως, οπότε παύει να ισχύει η 
προηγούμενη υπ’ αριθμ. 91357/617/4.2.2005 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2006 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-*- 

Αριθμ. ΥΠΠΟ/ΓΔΑΠΚ/ΑΡΧ/Β1/Φ33/13117/565 (11) 

Χαρακτηρισμός ως νεότερου μνημείου του I. Ν. Κοιμή¬ 
σεως Θεοτόκου Δ.Δ. Γαβαλούς, Δήμου Μακρυνείας, 
Ν. Αιτωλοακαρνανίας». 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του ν. 1558/1985 (ΦΕΚ/137/Α/26.7.1985) 
«Κυβέρνηση και Κυβερνητικά Όργανα». 

2. Την υπ’ αριθμ. ΥΠΠΟ/ΓΝΟΣ/49610/28.11.1990 (ΦΕΚ 
743/Β/29.11.1990) κοινή υπουργική απόφαση «Εξαίρεση 
από τον περιορισμό των τριών υπογραφών». 

3. Την υπ’ αριθμ. 133/24.3.2004 (ΦΕΚ 527/Β/24.3.2004, 
ΦΕΚ 558/Β/2.4.2004) απόφαση του Πρωθυπουργού 
και Υπουργού Πολιτισμού περί ανάθεσης άσκησης 
αρμοδιοτήτων στην Αναπληρωτή Υπουργό Πολιτισμού 
Φάνη Πάλλη - Πετραλιά και στους Υφυπουργούς Γεώργιο 
Ορφανό και Πέτρο Τατούλη. 

4. Το π.δ. 191/2003 (ΦΕΚ 146/Α/13.6.2003) «Οργανισμός 
του ΥΠ.ΠΟ». 


5. Τις διατάξεις του ν. 3028/2002 (ΦΕΚ 153/Α/28.6.2002) 
«Για την προστασία των Αρχαιοτήτων και εν γένει της 
πολιτιστικής κληρονομιάς», άρθρο 6 παρ.1, 4 & 5. 

6. Την ομόφωνη γνωμοδότηση του Κεντρικού 
Συμβουλίου Νεοτέρων Μνημείων, όπως διατυπώθηκε στην 
υπ’ αριθμ. 1/12.1.2006 συνεδρία του, αποφασίζουμε: 

Χαρακτηρίζουμε ως νεότερο μνημείο τον I. Ν. 
Κοιμήσεως Θεοτόκου στη θέση Παλαιόκαστρο, του Δ.Δ. 
Γαβαλούς, Δήμου Μακρυνείας, Ν. Αιτωλοακαρνανίας, 
διότι διατηρεί τα αρχιτεκτονικά χαρακτηριστικά της 
ναοδομίας των μέσων του 19ου αι. στην περιφέρεια, 
όπου συνδυάζονται παραδοσιακές μορφές και τεχνικές 
με το ανερχόμενο ρεύμα του νεοκλασσικισμού. Πρόκειται 
για ναό, ο οποίος ανήκει στον αρχιτεκτονικό τύπο 
της μονόχωρης ξυλόστεγης βασιλικής. Η αψίδα του 
ιερού, πεντάπλευρη εξωτερικά, διακοσμείται με τυφλά 
αψιδώματα και οδοντωτό γείσο. Ιδιαίτερο ενδιαφέρον 
παρουσιάζει το τέμπλο, στο οποίο διακρίνονται 
επιδράσεις από τα επτανησιακά τέμπλα και το 
νεοκλασικό ρεύμα της εποχής έχει τριμερή διάρθρωση 
και απολήγει σε αέτωμα που διακοσμείται με φυτικά 
θέματα. Ο ναός είναι ακριβώς χρονολογημένος από 
τον κατασκευαστή του (το 1865, σύμφωνα με επιγραφή 
εντοιχισμένη πάνω από το υπέρθυρο της εισόδου του 
ναού), συνδέεται με το παλιό χωριό και την ιστορία 
του και είναι εγγεγραμμένος στη συλλογική μνήμη των 
κατοίκων. 

Από τις διατάξεις της Απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2006 

Ο ΥΦΥΠΟΥΡΓΟΣ 

ΠΕΤΡΟΣ ΤΑΤΟΥΛΗΣ 
-♦- 

Αριθμ. οικ. 4829/479 (12) 

Έγκριση υπερωριακής απογευματινής εργασίας για 
ένα (1) μόνιμο υπάλληλο, κατηγορίας ΔΕ / Τεχνικού 
(ειδικότητας ψυκτικού) του Υπ.Μ.Ε. 

Ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 16 του ν 3205/2003 
«Μισθολογικές ρυθμίσεις λειτουργών και υπαλλήλων 
του Δημοσίου, Ν.Π.Δ.Δ. και Ο.Τ.Α. , μονίμων στελεχών 
των Ενόπλων Δυνάμεων, και αντιστοίχων της Ελληνικής 
Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις (Φ.Ε.Κ 297/τ.Α7 
23.12.2003). 

2. Τη υπ’ αριθμ. 2/72757/0022/31.12.2003 εγκύκλιο του 
Υπουργείου Οικονομίας και Οικονομικών, που αφορά 
στη παροχή οδηγιών για την εφαρμογή των διατάξεων 
του ν. 3205/2003 (ΦΕΚ 297/τ.Α723.12.2003). 

3. Τις διατάξεις του άρθρου 29Α του ν. 1558/1985 
«Κυβέρνηση και Κυβερνητικά όργανα» (Φ.Ε.Κ 137/Α) που 
προστέθηκε με το άρθρο 27 του ν. 2081/1992 (Φ.Ε.Κ 154/Α) 
και αντικαταστάθηκαν με τις διατάξεις του άρθρου 1 
του ν. 2467/1997 (ΦΕΚ 38/Α). 

4. Το γεγονός ότι από τις διατάξεις της απόφασης 
αυτής προκαλείται δαπάνη , η οποία θα καλυφθεί από 
τις πιστώσεις του τακτικού προϋπολογισμού εξόδων 

του Υπ.Μ.Ε έτους 2006, φορέας 39/110 και ΚΑΕ - 0511 
και η οποία σύμφωνα με την εγκύκλιο εκτέλεσης του 
προϋπολογισμού οικονομικού έτους 2006 δεν επιτρέπεται 
σε καμία περίπτωση να υπερβεί τις πιστώσεις που έχουν 
εγγράφει στον προϋπολογισμό. 

5. Την ανάγκη παροχής υπερωριακής απογευματινής 
απασχόλησης, ενός (1) μονίμου υπαλλήλου , κατηγορίας 
ΔΕ / Τεχνικού , ειδικότητας ψυκτικού, για την κάλυψη 
των επιτακτικών αναγκών συντήρησης των τεχνικών 
εγκαταστάσεων ( ψυκτικών και θερμικών ) του κτιρίου 
του Υπ.Μ.Ε. 

6. Το υπ’ αριθμ. Φ14/4821/37 έγγραφο του Τμήματος 
Τεχνικών Υπηρεσιών του Υπ.Μ.Ε. 

7. Την υπ’ αριθμ. 18674/4176/26.3.2004 κοινή Απόφαση 
του Πρωθυπουργού και του Υπουργού Μεταφορών και 
Επικοινωνιών «Ανάθεση αρμοδιοτήτων του Υπουργού 
Μεταφορών και Επικοινωνιών στον Υφυπουργό 
Μεταφορών και Επικοινωνιών», αποφασίζουμε: 

1. Εγκρίνουμε την παροχή υπερωριακής απογευματινής 
εργασίας για το έτος 2006, έως σαράντα (40) ώρες 
μηνιαίως, για το χρονικό διάστημα από 1.1.2006 έως 
και 31.12.2006, για την κάλυψη επιτακτικών αναγκών 
συντήρησης των τεχνικών εγκαταστάσεων ( ψυκτικών 
και θερμικών) του κτιρίου του Υπ.Μ.Ε., για ένα (1) μόνιμο 
υπάλληλο, κατηγορίας ΔΕ / Τεχνικού, (ειδικότητας 
ψυκτικού). 

2. Η πραγματοποίηση των ωρών απογευματινής 
υπερωριακής εργασίας θα βεβαιώνεται στα τέλη κάθε 
μήνα από τον Προϊστάμενο του Τμήματος Τεχνικών 
Υπηρεσιών του Υπ.Μ.Ε. 

3. Η παρούσα απόφαση ισχύει ένα (1) μήνα πριν τη 
δημοσίευσή της και έως 31.12.2006. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Παπάγου, 3 Φεβρουάριου 2006 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΝΕΡΑΝΤΖΗΣ 
-♦- 

Αριθμ. 5401/1-242117 (13) 

Τροποποίηση της υπ’αριθμ. 5401/1-232113/ 23.6.2005 από¬ 
φασης με θέμα: «Συγκρότηση Μόνιμης Γνωμοδοτι- 
κής Επιτροπής Ασύλου στο Υπουργείο Δημόσιας Τά- 
ξης» 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις των άρθρων 3 (παρ. 5 και 6), άρθρου 
4 (παρ. 5) και άρθρου 6 του π.δ. 61/1999, «Διαδικασία 
αναγνωρίσεως αλλοδαπού ως πρόσφυγα κ.λ.π.» (Φ.Ε.Κ. 
Α-63). 

2. Τις διατάξεις του άρθρου 17 του ν.3086/2002 (Φ.Ε.Κ. 
Α-324), «Οργανισμός Νομικού Συμβουλίου του Κράτους 
και κατάσταση των λειτουργιών και των υπαλλήλων 
του». 

3. Τις διατάξεις του άρθρου 17 του ν.3205/2003 (Φ.Ε.Κ. 
Α-297). 

4. Την υπ’ αριθμ. Π 23Ε- 31436/ΑΣ 13685 από 1.12.2004, 
απόφαση του Υπουργού Εξωτερικών, «περί ορισμού εκ¬ 
προσώπων του Υπουργείου Εξωτερικών στην Γνωμο- 
δοτική Επιτροπή Ασύλου του Υ.Δ.Τ.». 

5. Την υπ’ αριθμ. 5401/2001 από 18.6.1999 απόφαση του 


Υπουργού Δημ. Τάξης, «περί ορισμού εκπροσώπου του 
Υ.Δ.Τ. στην Γνωμοδοτική Επιτροπή Ασύλου του Υ.Δ.Τ.» 

6. Το υπ’ αριθμ, 232 από 1.7.2004 έγγραφο του Δικηγο¬ 
ρικού Συλλόγου Αθηνών, «περί ορισμού εκπροσώπου του 
Δ.Σ.Α. στην Γνωμοδοτική Επιτροπή Ασύλου του Υ.Δ.Τ.» 

7. Το από 15.9.2004 έγγραφο της Αντιπροσωπείας στην 
Ελλάδα της Ύπατης Αρμοστείας του Ο.Η.Ε. για τους 
πρόσφυγες, «περί ορισμού Εκπροσώπων στην Γνωμο¬ 
δοτική Επιτροπή Ασύλου του Υ.Δ.Τ.» 

8. Το γεγονός ότι από τις διατάξεις της παρούσης 
προκαλείται δαπάνη εις βάρος του Κρατικού Προϋπολο¬ 
γισμού, το ύψος και η κάλυψη της οποίας θα καθορισθεί 
με απόφαση των Υπουργών Οικονομίας και Οικονομικών 
και Δημοσίας Τάξης, αποφασίζουμε: 

Αρθρο 1. 

Η παράγραφος 3 της υπ’ αριθμ. 5401/1.530185 από 
12.10.2004 απόφασης μας (Β1- 1580), η οποία αντικατα- 
στάθηκε με την περίπτωση γΐ της παραγράφου 1 της 
υπ’ αριθμ. 5401/1-232113 από 23.6.2005 όμοιας (Β- 967) 
αντικαθίσταται ως εξής: 

1. «γ. Καθήκοντα γραμματέα της Επιτροπής ανατίθε¬ 
νται στον Ανθυπαστυνόμο Αναστάσιο ΤΣΙΝΤΙΝΟ υπη¬ 
ρετούντο στο Γ' Τμήμα της Διεύθυνσης Αλλοδαπών 
του Αρχηγείου Ελληνικής Αστυνομίας ο οποίος σε πε¬ 
ρίπτωση απουσίας ή κωλύματος αναπληρώνεται από 
τον Ανθυπαστυνόμο Γεώργιο ΣΦΑΚΙΑΝΑΚΗ ή την Αρχι- 
φύλακα Λεμονιά ΚΑΝΕΛΛΟΠΟΥΛΟΥ ή τον Αρχιφύλακα 
Κωνσταντίνο ΚΑΡΑΛΗ ή τον Αστυφύλακα Απόστολο 
ΛΑΠΠΑ ή τον Αστυφύλακα Χρήστο ΔΕΛΙΟΥΣΗ, της ιδίας 
υπηρεσίας». 

2. Κατά τα λοιπά ισχύει η υπ’ αριθμ. 5401/1-530185 από 
12.10.2004 απόφαση μας (Β1-1580), όπως τροποποιήθηκε 
με τις περιπτώσεις α' και β' της παραγράφου 1 της υπ’ 
αριθμ. 5401/1-232113 από 23.6.2005 όμοιας (Β1- 967). 

Αρθρο 2. 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2006 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθμ. 902 (14) 

Καθιέρωση υπερωριακής απασχόλησης υπαλλήλων που 
υπηρετούν στο Πολιτικό Γ ραφείο του Υπουργού Μα¬ 
κεδονίας- Θράκης και δεν καλύπτουν οργανικές θέ¬ 
σεις, έτους 2006». 

Ο ΥΠΟΥΡΓΟΣ ΜΑΚΕΔΟΝΙΑΣ- ΘΡΑΚΗΣ 

Έχοντας υπόψη: 

1. Τις διατάξεις: 

α) Του π.δ. 358/1986 «Καθορισμός αρμοδιοτήτων του 
ΥΒΕ». 

β) Του π.δ. 167/30.8.2005 «Οργανισμός του Υπουργείου 
Μακεδονίας - Θράκης» (ΦΕΚ220/τ.Α72.9.2005). 

2. Τ ις διατάξεις του άρθρου 16 του ν.3205 /2003 (ΦΕΚ 
297/Α703), την υπ’ αριθμ. 2/72757/0022/31.12.2003 εγκύ¬ 
κλιο του Γ.Λ.Κ «Παροχή οδηγιών για την εφαρμογή των 

διατάξεων του ν. 3205/2003 (ΦΕΚ 297/Α703) κ.λ.π» και 
την 3/31902/0022/8.9.2004 εγκύκλιο του Γ.Λ.Κ «Παροχή 
οδηγιών για την τροποποίηση και συμπλήρωση των 
διατάξεων του ν.3205/2003 σύμφωνα με τις διατάξεις 
του άρθρου 18 του ν. 3254/2004 (ΦΕΚ 137/Α') 

3. Τις διατάξεις της παρ. 6 της 2/8098/0022/9.2.2004 
(ΦΕΚ 332/τΒ'/11·2.2004 κοινής υπουργικής απόφασης 
«Αποδοχές μετακλητών ,ειδικών συμβούλων και συνερ¬ 
γατών των Πολιτικών Γραφείων μελών της Κυβέρνησης 
και Υφυπουργών» 

4. Το γεγονός ότι οι υπάλληλοι, που υπηρετούν με 
οποιοδήποτε τρόπο στο Πολιτικό Γραφείο του Υ. ΜΑ. 
Θ. (αποσπασμένοι ή με διάθεση) και δεν καλύπτουν 
οργανικές θέσεις, χρειάζεται να απασχοληθούν πέραν 
από το κανονικό τους ωράριο για την αντιμετώπιση 
επειγουσών υπηρεσιακών αναγκών . 

5. Το γεγονός, ότι από την απόφαση αυτή προκαλείται 
αναλυτική δαπάνη, 21.100,00 ευρώ περίπου στον ΚΑΕ 0511 
σε βάρος τακτικού προϋπολογισμού οικ. έτους 2006 του 
Υ.ΜΑ.-Θ. του ειδικού φορέα 25/110 και οι εγγεγραμμένες πι¬ 
στώσεις στον παραπάνω ΚΑ Ε. επαρκούν, αποφασίζουμε: 

Εγκρίνουμε την καθιέρωση εργασίας πέρα από το 
κανονικό ωράριο για το χρονικό διάστημα από 1.1.2006 
μέχρι 31.12.2006, για μέχρι εξήντα (60) ώρες μηνιαίως 
υπερωριακής εργασίας απογευματινής για το ανωτέρω 
χρονικό διάστημα, για πέντε 

(5) άτομα που υπηρετούν με οποιοδήποτε τρόπο στο 
Πολιτικό Γ ραφείο του Υ.ΜΑ.Θ. (αποσπασμένοι ή με διά¬ 
θεση) και δεν καλύπτουν οργανικές θέσεις: 

Οι ανωτέρω υπάλληλοι θα προσφέρουν, πέρα από τις 
ώρες υποχρεωτικής απασχόλησης, υπερωριακή εργασία 
απογευματινών ωρών από 14,30 και μέχρι την 22,00 ώρα, 
όλες τις ημέρες της εβδομάδος. 

Υπεύθυνος, για την παρακολούθηση και έλεγχο πραγ¬ 
ματικής παροχής της υπερωριακής απασχόλησης, ο 
οποίος και θα βεβαιώνει με πράξη του, ορίζεται ο Δι¬ 
ευθυντής του Πολιτικού Γραφείου του Υπουργού Μα¬ 
κεδονίας - Θράκης. 

Β. Η ανωτέρω απόφαση δεν μπορεί να έχει ισχύ πέραν 
του μηνός από την ημερομηνία δημοσίευσης της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 10 Φεβρουάριου 2006 

Ο ΥΠΟΥΡΓΟΣ 

ΝΙΚΟΛΑΟΣ ΤΣΙΑΡΤΣΙΩΝΗΣ 
-♦- 

Αριθμ. 4087/Ε (15) 

Εξαίρεση της ανώνυμης εταιρείας «Α.Π.Ε. - Μ.Π.Ε. Α.Ε.» 
από τις διατάξεις του ν. 3429/2005 «Δημόσιες Επιχει¬ 
ρήσεις και Οργανισμοί (ΔΕΚΟ)» (ΦΕΚ Α’ 314). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις: 

α) Του ν. 3429/2005 «Δημόσιες Επιχειρήσεις και Ορ¬ 


γανισμοί (ΔΕΚΟ)» (ΦΕΚ Α' 314) και ιδίως της δεύτερης 
περιόδου του άρθρου 19 αυτού. 

β) Του άρθρου 28 παρ. 1 του ν. 3166/2003 «Οργάνωση 
και λειτουργία των Γραφείων Τύπου και Επικοινωνίας 
του Υπουργείου Τύπου και Μέσων Μαζικής Ενημέρωσης 
και ρυθμίσεις για τον ευρύτερο τομέα των μέσων ενη¬ 
μέρωσης» (ΦΕΚ 178 Α'), όπως εκάστοτε ισχύει. 

γ) Του άρθρου 1 παρ. 11 του ν. 2173/1993 «Ανασυγκρό¬ 
τηση του Ε.Σ.Ρ. - Ίδρυση της Εθνικής Επιτροπής Ηλε¬ 
κτρονικών Μέσων Επικοινωνίας και άλλες διατάξεις» 
(ΦΕΚ 208 Α'), όπως ισχύει. 

δ) Του π.δ. 149/1994 «Ίδρυση και καταστατικό της Ανώ¬ 
νυμης Εταιρείας ΜΑΚΕΔΟΝΙΚΟ ΠΡΑΚΤΟΡΕΙΟ ΕΙΔΗΣΕΩΝ 
Α.Ε.» (ΦΕΚ 100 Α'). 

ε) Του π.δ. 150/1994 «Ίδρυση και καταστατικό της Ανώ¬ 
νυμης Εταιρείας ΑΘΗΝΑΪΚΟ ΠΡΑΚΤΟΡΕΙΟ ΕΙΔΗΣΕΩΝ 
Α.Ε.» (ΦΕΚ 101 Α'). 

στ) Των άρθρων 1 παρ. 6 και 2 του ν. 3242/2004 «Ρυθμί¬ 
σεις για την οργάνωση και λειτουργία της Κυβέρνησης, 
τη διοικητική διαδικασία και τους ΟΤΑ» (ΦΕΚ102Α') 

ζ) Τ ου π.δ. 181/1994 «Συγκρότηση Γ ενικής Γ ραμματείας 
Τύπου και Πληροφοριών στο Υπουργείο Τύπου και ΜΜΕ 
και καθορισμός των αρμοδιοτήτων του» (ΦΕΚ 116 Α1). 

η) Του π.δ. 121/2004 «Διορισμός Υπουργών και Υφυ¬ 
πουργών» (ΦΕΚ 84 Α'). 

0) Την υπ’ αριθμ. Υ93/26.5.2004 απόφαση του Πρω¬ 
θυπουργού «Καθορισμός Αρμοδιοτήτων του Υπουργού 
Επικράτειας» (ΦΕΚ Β» 789). 

ι) Της υπ’ αριθμ. 37930/ΔΙΟΕ1264/14.10.2005 απόφασης 
του Πρωθυπουργού και του Υπουργού Οικονομίας και 
Οικονομικών για τον «Καθορισμό αρμοδιοτήτων των 
Υφυπουργών Οικονομίας και Οικονομικών» (ΦΕΚ Β' 
1432). 

ια) Των διατάξεων του άρθρου 29Α του ν. 1558/1985, 
όπως το άρθρο αυτό προστέθηκε με το άρθρο 27 του 
ν. 2081/1992 (ΦΕΚ 154 Α') και αντικαταστάθηκε από το 
άρθρο 1 παρ. 2α του ν. 2469/1997 (ΦΕΚ 38 Α'). 

2. Την ανάγκη εύρυθμης λειτουργίας της ανώνυμης 
εταιρείας «Α.Π.Ε. - Μ.Π.Ε. Α.Ε.» 

3. Το γεγονός ότι από τις διατάξεις της παρούσας 
δεν δημιουργείται δαπάνη σε βάρος του κρατικού προ¬ 
ϋπολογισμού για το τρέχον και τα επόμενα οικονομικά 
έτη, αποφασίζουμε: 

Την εξαίρεση της ανώνυμης εταιρείας «Α.Π.Ε. - Μ.Π.Ε. 
Α.Ε.» από το πεδίο εφαρμογής του συνόλου των διατά¬ 
ξεων του Κεφαλαίου Α' του ν. 3429/2005. 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΠΙΚΡΑΤΕΙΑΣ 

ΓΕΩΡΓ. ΑΛΟΓΟΣΚΟΥΦΗΣ ΘΕΟΔ. ΡΟΥΣΟΠΟΥΛΟΣ 

